open-index/open-wikipedia-markdown huggingface dataset:
Moravská zemská knihovna

náhľad|Pohľad na budovu knižnice cez ulicu Kounicova v roku 2009

**Moravská zemská knihovna** je knižnica sídliaca v Brne. Knižnica je príspevková organizácia a tiež výskumná organizácia. Je krajskou knižnicou Juhomoravského kraja a druhou najväčšou knižnicou v Česku s regionálnym, národným a medzinárodným významom. Knižnica má právo povinného výtlačku. K 31. decembru 2016 mala knižnica 4 239 016 knižných jednotiek, evidovala 20 034 registrovaných čitateľov a 216 429 absenčných výpožičiek. Riaditeľom MZK je prof. PhDr. Tomáš Kubíček, Ph.D. Na svoj post bol menovaný ministrom kultúry Danielom Hermanom začiatkom novembra 2014.

## Činnosť knižnice
Knižnica okrem výpožičnej činnosti poskytuje mnoho ďalších služieb: prístup k elektronickým informačným zdrojom, prístup k internetu, vzdelávacie a kultúrne aktivity, vykonáva výskum a činnosť krajskej knižnice pre Juhomoravský kraj.

## História
História knižnice začína založením knižnice Moravskosliezskej spoločnosti pre zvelebení orby, prírodovedy a vlastivedy. Prvá kniha bola do jej fondu zaregistrovaná 6. júla 1808. Na začiatku však knižnica bola prístupná iba členom spoločnosti. Verejnosť získala bezplatný prístup až 11. decembra 1883. V tom čase zbierka obsahovala 45 tisíc položiek. V roku 1899 sa odlúčila od múzea spoločnosti a stala sa samostatnou Zemskou knižnicou moravskou. Do začiatku 19. storočia bola knižnica umiestnená v Dietrichstejnskom paláci alebo v biskupskom dvore na Zelnom trhu. Od roku 1907 sídlila v novopostavenom Zemskom dome II na Žerotínovom náměstí. Od prelomu storočí sa po presťahovaní zvýšil aj ročný počet návštev: zo 4 000 na 16 420 v roku 1908. Koncom roku 1989 mala knižnica v správe 20 717 diel, v roku 1908 36 310. Po založení Masarykovej univerzity v roku 1918 bolo rozhodnuté nezaložiť novú knižnicu, ale využiť existujúcu. Tá bola postupne do 23. mája 1923 zoštátnená a premenovaná na Zemskú a univerzitnú knižnicu.

## Budova
Autormi budovy sú Tomáš Adámek a Petr Benedikt z ateliéru ONEX. Je situovaná na križovatke ulíc Kounicova a Hrnčířská. Obsahuje 8 nadzemných poschodí vrátane 4 medziposchodí a jedno podzemné. Pozostáva z dvoch veží so skladmi, južným krídlom kancelárií, stredným komunikačným a odpočinkovým priestorom a severným krídlom študovní. Konštrukciou je budova monolitický železobetónový skelet.

Budova získala cenu Stavba roku 2001. V roku 2016 magistrát mesta Brna schválil zástavku MHD pred budovou knižnice. Mala byť vystavaná v priebehu roku 2017.

## Referencie

## Externé odkazy
* Oficiálna stránka

Kategória:Knižnice v Česku
Kategória:Kultúra v Brne
Kategória:Príspevkové organizácie Ministerstva kultúry Českej republiky
Zastúpenie Európskej komisie na Slovensku

náhľad|Dom Európskej únie v Bratislave
náhľad|Priestory Európskeho informačného centra v Dome Európskej únie v Bratislave

Európska komisia je na Slovensku zastúpená prostredníctvom miestnej kancelárie so sídlom v Bratislave. Svoje zastúpenia má Komisia  vo všetkých 28 členských krajinách EÚ, ako aj regionálne kancelárie v Barcelone, Belfaste, Bonne, Cardiffe, Edinburgu, Marseille, Miláne, Mníchove a vo Vroclave. Tieto zastúpenia a kancelárie informujú médiá a verejnosť o politikách EÚ a podávajú Európskej komisii správy o významných udalostiach v krajine.

## Vedúci
Vedúcim Zastúpenia EK na Slovensku boli: 
*Andrea Elscheková Matisová (2005 - 2011)
*Dušan Chrenek (2012 - 2017)
*Ladislav Miko (2018 - 2021)
*Vladimír Šucha (2022 - 2025)
*Peter Stano (2025 - doteraz)

## Úlohy Zastúpenia EK na Slovensku
* vysvetľovať širokej a odbornej verejnosti, aký vplyv budú mať politiky EÚ na Slovensku
* vystupovať v mene Európskej komisie na Slovensku
* sprostredkovávať informácie týkajúce sa EÚ vláde, ďalším orgánom a zainteresovaným subjektom na Slovensku
* informovať Komisiu v Bruseli o dôležitom politickom, hospodárskom a sociálnom vývoji na Slovensku
* poskytovať tlačové a mediálne služby - informácie pre médiá o vývoji tvorby politiky EÚ, ďalších udalostiach v Únii a rôznych podujatiach Zastúpenia Európskej komisie na Slovensku
* organizovať informačné aktivity a podujatia pre širokú aj odbornú verejnosť

## Referencie


## Externé odkazy
* oficiálna stránka Zastúpenia Európskej komisie na Slovensku
* vysvetlenie nepravdivých správ www.euromyty.sk
* Facebook Zastúpenia Európskej komisie na Slovensku
* Twitter ZEK na Slovensku
* Instagram ZEK na Slovensku
* každodenné oficiálne tlačové správy vydávané Európskou komisiou
* voľne šíriteľný obrazový materiál z najaktuálnejších udalostí na pôde EÚ
* praktické rady o európskych právach pre podniky a občanov

Kategória:Európska komisia
Alexandra Borbélyová

**Alexandra Borbélyová** (neprechýlene **Alexandra Borbély**; * 4. september 1986, Nitra) je slovenská herečka maďarského pôvodu, účinkujúca prevažne v maďarských filmoch, známa pre jej rolu Márie z filmu *[[O tele a duši]]*.

Borbélyová je narodená v Nitre a má dvoch súrodencov: mladšieho brata Dávida a sestru Dominiku.

Vyštudovala na gymnáziu v Komárne a plánovala pokračovať na Vysokej škole múzických umení v Bratislave. Tam ju nakoniec nezobrali, takže následne odišla študovať ďalej herectvo do Budapešti. Od ukončenia štúdia pracuje v divadle Józsefa Katonu v Budapešti.

V roku 2017 získala cenu pre najlepšiu európsku herečku na European Film Awards za jej výkon vo filme *[[O tele a duši]]*.

## Filmografia
* *Fla5h* (2011)
* *Coming out* (2013)
* *Swing* (2014)
* *[[O tele a duši]]* (2017)
* *[[Šťastný nový rok]]* (2019)
* *Muž so zajačími ušami* (2020)
* *Kryštof* (2021)
* *Larry* (2022)
* *Citlivý človek* (2023)
* *Ema a smrtihlav* (2024)
* *Chica Checa* (2025)

## Referencie

## Iné projekty

## Externé odkazy
* 
* 

Kategória:Slovenské divadelné herečky
Kategória:Slovenské filmové herečky
Kategória:Slovenské osobnosti maďarského pôvodu
Kategória:Osobnosti z Nitry
Kategória:Držitelia Slnka v sieti
Majstrovstvá Európy II. divízie v halovom pozemnom hokeji mužov 2018

**Majstrovstvá Európy II. divízie v halovom pozemnom hokeji mužov 2018** bol v poradí 11. turnaj majstrovstiev Európy II. divízie v halovom pozemnom hokeji mužov, ktoré organizuje Európska federácia pozemného hokeja (EHF). Konal sa v dňoch od 12.14. januára 2018 v meste Alanya, v Turecku, za účasti 8 tímov. Turecko bolo organizátorom II. divízie európskeho šampionátu mužov prvýkrát, ale v roku 2010 hostilo III. divíziu ME, tiež Alanyi. Víťazom turnaja sa stalo .

Najlepšie 2 družstvá postúpili v roku 2020 na hlavné podujatie ME. Naopak, posledné 2 družstvá zostúpili do III. divízie. 

## Kvalifikované družstvá

Pozn.: Číslo v zátvorke udáva umiestnenie vo svetovom rebríčku FIH k októbru 2017.

## Výsledky
### Základné skupiny
#### Skupina A

#### Skupina B

----

### 2. fáza
#### Skupina o 5.8. miesto

#### Skupina o 1.4. miesto

## Konečné poradie

## Referencie

## Pozri aj
* Majstrovstvá Európy v halovom pozemnom hokeji mužov 2018
* Majstrovstvá Európy III. divízie v halovom pozemnom hokeji mužov 2018

## Externé odkazy
* Oficiálna stránka Európskej federácie pozemného hokeja 
* Oficiálna stránka Tureckej federácie pozemného hokeja 

## Zdroje
* ME II. divízie 2018 na stránke Európskej federácie pozemného hokeja 
* ME II. divízie 2018 na štatistickej stránke Medzinárodnej federácie pozemného hokeja 

Kategória:Pozemný hokej v 2018
Muži
Pozemný hokej
Kategória:2018 v Turecku
Aless

**Aless**, vlastným menom **Alessia Capparelli**  (* 17. jún 1998, Bratislava) je slovenská hip-hopová speváčka a raperka.

V roku 2015 sa zúčastnila projektu Podzemgang a v tom istom roku vydala prvý sólový album *[[17 (album Aless)|17]]*.

V roku 2016 vydala skladby „Dieťa viny“ a „Skaparelli flow“. V roku 2016 bola nominovaná na Rukahore Music Awards a v roku 2017 na cenu OTO. 

V roku 2017 vydala druhý album s názvom *[[18 (album Aless)|18]]*, po ktorom nasledovali skladby „Sami sebou“, „Generácia II“ feat. s Delikom, „Prečo chcú“, „Neverím“, „Čakám“ a „Kráľovná noci“.

Krízový okamih jej kariéry nastal v januári 2018, kedy Alessia vydala na YouTube cover skladby "Rockstar" od Post Malone. Skladbu následne po niekoľkých minútach stiahla kvôli negatívnym ohlasom. V tom istom roku cestovala do Francúzska natočiť videoklip, kde mala nehodu na skútri. Tieto negatívne skúsenosti boli inšpiráciou pre niektoré skladby z jej albumu Druhá Šanca.

V apríli 2019 vydala tretí album s názvom *[[Druhá šanca]]*. Za práce na tomto albume doteraz nezaplatila producentovi Marekovi Šurinovi.

V septembri 2019 vydala prvú skladbu z plánovaného albumu, na ktorom spolupracuje s americkým raperom Raz Simone, s názvom „Southside*“*.

Kategória:Slovenské hiphopové speváčky
Kategória:Osobnosti z Bratislavy
Anders Kjølholm

**Anders Kjølholm** (* 4. marec 1974, Roskilde, Dánsko), vlastným menom **Anders Nielsen**, je dánsky basgitarista. Je známy ako bývalý člen dánskej heavy metalovej skupiny Volbeat. Pred skupinou Volbeat bol basgitaristom skupín Pink Apple, No Solution a death metalovej skupiny Dominus, kde pôsobil spolu s Michaelom Poulsenom. Používa predovšetkým basgitaru Ernie Ball Music Man StingRay, ale hrá aj na basgitaru Fender Jazz Bass a používa zosilňovače TC Electronic.

Je známy najmä svojou plnohodnotnou scénickou prítomnosťou počas vystúpení, svojím vyvádzaním s davom a častou komunikáciou s fanúšikmi.

V novembri 2015 skupina oznámila, že Kjølholm odchádza zo skupiny Volbeat. Zdôraznili, že so skupinou zanechal dobré vzťahy. Poulsen a Larsen uviedli, že *„Anders bol od roku 2001 lojálnym priateľom a spoluhráčom. [...] Sme veľmi vďační za to a Andersovi želáme všetko najlepšie do budúcna.“* Kjølholm tiež prial všetko najlepšie zvyšku skupiny.

V roku 2020 sa stal členom rokenrolovej skupiny Ace It Moe a v novembri 2021 skupiny Superloader. V súčasnosti žije v Hundige, časti mesta Greve Strand, neďaleko Kodane.

## Diskografia
### So skupinou Volbeat
* 2005: *[[The Strength / The Sound / The Songs]]*
* 2007: *[[Rock the Rebel / Metal the Devil]]*
* 2008: *[[Guitar Gangsters & Cadillac Blood]]*
* 2010: *[[Beyond Hell / Above Heaven]]*
* 2013: *[[Outlaw Gentlemen & Shady Ladies]]*

### So skupinou Ace It Moe
* 2023: *AIM High* (EP)

## Referencie


## Iné projekty

## Externé odkazy
* Oficiálna stránka skupiny Volbeat

## Zdroj

Kategória:Členovia skupiny Volbeat
Kategória:Dánski gitaristi
Kategória:Heavymetaloví basgitaristi
Franz Gottschalk

**Franz** „**Hellboss**“ **Gottschalk** (* 1976, Dánsko) je dánsky gitarista, basgitarista, technik gitár a pódiový manažér. Od roku 2010 je gitarista v death metalovej skupine Blood Eagle. Predtým hral v death metalovej skupine Illdisposed a je bývalým členom skupín Volbeat, Dominus, Deadly Sins a Hypodermic.

## Biografia
V roku 1993, ako šestnásťročný, pracoval ako „flaskedreng“ (doslovne *fľaškový chlapec*) na plný pracovný úväzok v diskontnom supermarkete v Østerbro, štvrti mesta Kodaň. Vo svojich dvadsiatich rokoch sa po štyroch rokoch štúdia vo Svendborgu vyučil za murára.

Gottschalk, ktorý je známy pod svojou prezývkou „Hellboss“, bol členom skupiny Hypodermic, s ktorou vydal album s názvom *In Between*. Po rozpadnutí skupiny Hypodermic založil death metalovú skupinu Deadly Sins s priateľmi Larsom B. (Koldborn), Rasmusom, Huhleom a Brianom Jensenom. V roku 1997 založil spoločnosť Hellboss Production, ktorá sa venuje technickej príprave gitár a pódiovému manažmentu hudobníkov a hudobných skupín. Koncom deväťdesiatych rokov 20. storočia sa stal členom skupiny Dominus a hral na basgitare v poslednom albume *Godfallos* v roku 2000. O rok neskôr sa skupina Dominus rozpadla a ich spevák Michael Poulsen založil skupinu Volbeat. Gottschalk sa pripojil k skupine Volbeat v roku 2002 a nahradil pôvodného gitaristu Teddyho Vanga. Gottschalk sa objavil v prvých dvoch albumoch skupiny Volbeat *[[The Strength / The Sound / The Songs]]* a *[[Rock the Rebel / Metal the Devil]]*. Po skončení nahrávania druhého albumu Gottschalk zo skupiny odišiel. Neskôr sa pripojil k skupine Illdisposed, nahradil Martina Thima. Debutoval na albume *[[The Prestige (album)|The Prestige]]*. Po odchode z Illdisposed sa v roku 2011 pripojil k death metalovej skupine Blood Eagle, kde je dodnes.

## Diskografia
* Hypodermic*In Between*
* Dominus *Godfallos*
* Volbeat*[[The Strength / The Sound / The Songs]]*
* Volbeat*[[Rock the Rebel / Metal the Devil]]*
* Illdisposed*[[The Prestige (album)|The Prestige]]*
* Illdisposed*[[To Those Who Walk Behind Us]]*
* Blood Eagle*Kill Your Tyrants* (EP)
* Blood Eagle*To Ride in Blood & Bathe in Greed I* (EP)
* Blood Eagle*To Ride in Blood & Bathe in Greed II* (EP)
* Blood Eagle*To Ride in Blood & Bathe in Greed III* (EP)

## Referencie

## Externé odkazy
* Oficiálna webstránka Illdisposed
* Facebooková stránka Blood Eagle

## Zdroj

Kategória:Dánski gitaristi
Kategória:Heavymetaloví basgitaristi
Kategória:Členovia skupiny Volbeat
Slovenská sekcia IBBY

**Slovenská sekcia IBBY** je národnou sekciou Medzinárodnej únie pre detskú knihu (International Board on Books for Young People – IBBY) mimovládnej organizácie UNESCO. Do IBBY bola prijatá ako súčasť Československej sekcie v roku 1964.

Cieľom jej činnosti je vytváranie priaznivých podmienok pre rozvoj a posilňovanie záujmu autorov, vydavateľov a verejnosti o pôvodnú literárnu tvorbu pre deti i prezentovanie najkvalitnejších kníh.

Každoročne pripravuje *Dni detskej knihy*, ktoré sa spolu so sprievodnými podujatiami organizujú vždy v inom regióne Slovenska. Inšpiráciou pre ne je *Medzinárodný deň detskej knihy*, ktorý si verejnosť pripomína 2. apríla v deň narodenia veľkého rozprávkara Hansa Christiana Andersena.

Neoddeliteľnou súčasťou činnosti sekcie sú každoročné odborné konferencie, ktoré hodnotia pôvodnú tvorbu uplynulého roku. Významnou aktivitou sekcie je open air festival čítania *Knižné hody*.

Medzi tradičné podujatia patrí súťaž Najkrajšie a najlepšie detské knihy jari, leta, jesene a zimy. Slovenská sekcia IBBY udeľuje národné ceny za literatúru pre deti a mládež Cenu Ľudovíta Fullu a cenu Trojruža a Plaketu Ľudmily Podjavorinskej, ktorá sa udeľuje za propagáciu slovenskej detskej knihy v zahraničí. V rámci rozhlasového festivalu Prix Ex Aequo udeľuje Slovenská sekcia IBBY od roku 2010 Cenu za najlepšiu rozhlasovú adaptáciu literárneho diela.

Sekretariát SK IBBY pravidelne pripravuje slovenskú účasť na medzinárodných kongresoch a návrhy slovenských tvorcov na ocenenia IBBY – zápis na Čestnú listinu IBBY a Cenu Hansa Christiana Andersena, nazývanú aj malá Nobelova cena. Okrem toho verejnosti predstavuje knižné kolekcie, ktoré získali domáce i medzinárodné ocenenia.

V rámci Slovenskej sekcie IBBY rozvíja činnosť iniciatíva Book Handicap, projekty knižných kolekcií IBBY pre postihnutých, ktoré organizuje Verejná knižnica v Toronte (Kanada).

Slovenská sekcia IBBY vydáva štvrťročník *BIBIANA – revue o umení pre deti a mládež*. Členskú základňu sekcie tvoria spisovatelia, ilustrátori, pedagógovia, pracovníci knižníc a iných kultúrnych inštitúcií.

## Referencie

## Externé odkazy
* Oficiálna stránka

Kategória:Literatúra pre deti a mládež na Slovensku
Kokota

náhľad|Obrázok ukazujúci rozšírenie jazyka kokota na ostrove Santa Isabel
**Kokota** je austronézsky jazyk, ktorým hovorí asi 5001200 ľudí. Hovorí sa ním na Šalamúnových ostrovoch na ostrove Santa Isabel, hlavne v troch dedinách (Goveo, Sisiga a Hurepelo). Ľudia hovoria týmto jazykom medzi sebou, ale postupne ho nahrádza jazyk Čeke Holo, ktorý tento jazyk tiež ovplyvňuje.

## Rôzne vety v jazyku kokota
* On je rozdielny.Manei e beha n̄hen̄he.
* Potom si šli muži hľadať prácu.Tana aḡe ira mane ta zuke leba.
* Tak som bol na americkej lodi.Ḡ-e-la ara-hi ka vaka kabani-na amerika.

## Referencie


## Zdroj
* 

Kategória:Austronézske jazyky
Kategória:Jazyky na Šalamúnových ostrovoch
Majstrovstvá sveta v bandyhokeji mužov 2018

**Majstrovstvá sveta v bandyhokeji mužov 2018** bol v poradí 38. turnaj majstrovstiev sveta v bandyhokeji mužov, ktoré organizuje Medzinárodná federácia bandyhokeja (FIB). Konal sa v dňoch od 28. januára4. februára 2018 v Chabarovsku, v Rusku a Charbine, v Číne, za účasti 16 tímov rozdelených do dvoch výkonnostných divízií. Nováčikom podujatia bolo družstvo Slovenska. Na turnaji sa nepredstavila Kanada, ktorú v A divízii nahradilo Maďarsko. Titul získalo domáce , ktoré vo finálovom stretnutí zvíťazilo nad obhajcom prvenstva zo .

Ruský Chabarovsk spolu s čínskym Harbinom dostali právo organizovať MS 2018 na kongrese FIB v januári 2017. Rusko bolo organizátorom svetového šampionátu mužov pätnástykrát, z toho tretíkrát v Chabarovsku, keď hostilo toto podujatie v rokoch 1981 a 2015. Zápasy sa odohrali na 2 štadiónoch: Arena Jerofej a Harbin Sport University Stadium.

## Štadióny

## Účastníci

## Výsledky
### A divízia
#### Základné skupiny
##### Skupina A

##### Skupina B

#### Play-off
##### Štvrťfinále

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

----

### B divízia
#### Základné skupiny
##### Skupina A

##### Skupina B

#### Play-off
##### B Štvrťfinále

##### Stretnutie o 15. miesto

##### Stretnutie o 13. miesto

##### B Semifinále

##### Stretnutie o 11. miesto

##### B Finále (o 9. miesto)

## Konečné poradie

;A divízia

;B divízia

## Referencie

## Externé odkazy
* Oficiálna stránka Medzinárodnej bandyhokejovej federácie 
* Oficiálna stránka Ruskej bandyhokejovej federácie  

## Zdroje
* Oficiálna stránka MS 2018 /
* Oficiálna stránka MS B divízie 2018  /

Kategória:Šport v 2018
Kategória:Majstrovstvá sveta v bandyhokeji
Bandy
Bandy
Kategória:2018 v Rusku
Kategória:2018 v Číne
Majstrovstvá Európy III. divízie v halovom pozemnom hokeji žien 2018

**Majstrovstvá Európy III. divízie v halovom pozemnom hokeji žien 2018** bol v poradí 5. turnaj majstrovstiev Európy III. divízie v halovom pozemnom hokeji žien, ktoré organizuje Európska federácia pozemného hokeja (EHF). Konal sa v dňoch od 20.21. januára 2018 v meste Apače, v regióne Pomurska regija, v Slovinsku, za účasti iba 3 tímov. Nováčikom halových ME bolo družstvo domáceho Slovinska. Pôvodne sa malo zúčastniť aj družstvo Talianska. Víťazom turnaja sa stalo .

Najlepšie družstvo postúpilo v roku 2020 do II. divízie ME.  

## Kvalifikované družstvá

Pozn.: Číslo v zátvorke udáva umiestnenie vo svetovom rebríčku FIH k októbru 2017.

## Výsledky
### Základná skupina

### Play-off
#### Finále

## Konečné poradie

## Referencie

## Pozri aj
* Majstrovstvá Európy v halovom pozemnom hokeji žien 2018
* Majstrovstvá Európy II. divízie v halovom pozemnom hokeji žien 2018

## Externé odkazy
* Oficiálna stránka Európskej federácie pozemného hokeja 
* Oficiálna stránka Slovinského zväzu pozemného hokeja 

## Zdroje
* ME III. divízie 2018 na stránke Európskej federácie pozemného hokeja  
* ME III. divízie 2018 na štatistickej stránke Medzinárodnej federácie pozemného hokeja 

Kategória:Pozemný hokej v 2018
Ženy
Pozemný hokej
Kategória:2018 v Slovinsku
Martin Kaňuch

**Martin Kaňuch** (* 21. január 1973, Košice) je slovenský redaktor, dramaturg, editor, kurátor a pedagóg.

## Životopis
Vyštudoval estetiku a históriu na Filozofickej fakulte Univerzity Komenského v Bratislave v rokoch 1991 až 1996. Aj napriek tomu, že inklinoval k výtvarnému umeniu, ho pri písaní diplomovej práce naviedol Peter Michalovič k filmu, pri ktorom zostal doteraz. Následne absolvoval postgraduálne štúdium filmovej vedy na Filmovej a televíznej fakulte Vysokej školy múzických umení. V tom čase sa zaoberal filmom hlavne zo stránky filozofickej a estetickej, neskôr začal preferovať písanie o dejinách slovenského filmu.

Od roku 1998 je šéfredaktorom filmologického periodika o filme Kino-Ikon. V roku 1999 sa stal členom redakčného kruhu českého časopisu *Iluminace*. Kontakt s týmto časopisom bol pre neho kľúčový, pretože ho ovplyvnil pri voľbe, akým smerom by sa mal vydať Kino-Ikon. Za vzor si hlavne vybral výber tém, autorov, konkrétnych textov či redakčnú prácu. Od roku 2003 pôsobí ako redaktor edičného oddelenia SFÚ v Bratislave a taktiež sa podieľa na príprave viacerých knižných publikácií SFÚ. Od roku 1996 až do roku 2003 pôsobil ako pedagóg na katedre audiovizuálnych štúdií na FTF VŠMÚ. Ďalej pôsobí ako dramaturg na rôznych filmových podujatiach ako 4 živly, Febiofest, Art Film Fest, Letní filmová škola Uherské Hradiště. Medzi zaujímavé programy, na ktorých pracoval ako dramaturg, sa dá napríklad zaradiť sekcia *Focus:Ukrajina* na Art Film Feste, kde jeho výber ukrajinských dlhometrážnych filmov nebol prvoplánovým politickým gestom, ale priblížením a predstavením tejto radikálne sa meniacej krajiny. Inšpirovala ho pritom návšteva *MFF Molodist* v Kyjeve.

## Redakčná činnosť
Ako redaktor edičného oddelenia SFÚ sa podieľal na príprave viacerých knižných publikácií.

## Výber z diela
### Editorská práca
* 2005 – Juraj Jakubisko
* 2005 – Pedro Almodóvar
* 2005 – Filmové profily
* 2010 – Paľo Bielik a slovenská filmová kultúra
* 2010 – Viktor Kubal
* 2010 – Béla Balázs
* 2012 – Hrabalovský svet očami Jiřího Menzla
* 2013 – Eros, sexus, gender v slovenskom filme
* 2013 – Alain Resnais
* 2014 – Vlak zvaný film

### Autorská práca
* 2004 – Použi ma ako stránku knihy
* 2005 – Prípad Peter Solan
* 2007 – Albert Marenčin – filmár na križovatkách času
* 2008 – Ján Kadár
* 2015 – Autorský dokumentárny film na Slovensku po roku 1989

## Referencie

## Externé odkazy
* Diela Martina Kaňucha (druhá časť) v súbornom katalógu Slovenskej národnej knižnice

Kategória:Slovenskí redaktori
Kategória:Absolventi Filozofickej fakulty Univerzity Komenského v Bratislave
Kategória:Absolventi Vysokej školy múzických umení
Kategória:Vyučujúci na Filmovej a televíznej fakulte Vysokej školy múzických umení v Bratislave
Kategória:Osobnosti z Košíc
Ernest Lovecký

**Ernest Lovecký** (iný zápis priezviska: **Loveczky**; ; * ?, Sereď, Rakúsko/Rakúsko-Uhorsko, dnes Slovensko – † po 1929) bol slovenský učiteľ, včelár a spisovateľ vecnej literatúry.

Ako učiteľ pôsobil v Križovanoch nad Dudváhom a v Opoji a okolo roku 1929 je doložená jeho pedagogická činnosť v Satu Mare. Venoval sa včelárstvu a písaniu vecnej literatúry týkajúcej sa najmä včelárstva. Vydal praktickú včelársku príručku, ktorá bola v slovenskom preklade rozšírená o včelárske kalendárium a náčrty a zostavil poľovnícky kalendár roku 1929. V roku 1902 na druhej krajinskej poľnohospodárskej výstave v Bratislave dostal diplom za literárnu činnosť.

## Personálna bibliografia
* , 74 o.
* , 138 s.
* , 138 s.

## Referencie

## Použitá literatúra
* 

Kategória:Osobnosti zo Serede
Kategória:Slovenskí pedagógovia
Kategória:Slovenskí včelári
Kategória:Slovenskí spisovatelia
Poniklec veľkokvetý

**Poniklec veľkokvetý** (*Pulsatilla grandis*) je rastlina z čeľade iskerníkovité.

Je to pôvodný druh zo strednej a východnej Európy (Nemecko, Poľsko, Česko, Slovensko, Slovinsko, Maďarsko, Ukrajina, ...). Rastie na suchých a slnečných stanovištiach od nížin až podhorského vegetačného stupňa. Má výrazné modrokvitnúce zvonkovité kvety. V kvete (marec až apríl) dorastá do 25&nbsp;cm.

Na území Slovenska je chránený (zraniteľný druh) – Patrí aj medzi druhy chránené Bernským dohovorom a NATURA 2000.

Je vysoko jedovatý, a vytvára srdcové toxíny a oxytoxíny, spomaľujúce srdcový tep. Pouzitie vedie k zníženiu krvného tlaku, hypotenzii a kóme.

## Referencie

## Iné projekty

Kategória:Iskerníkovité
Kategória:Najmenej ohrozené druhy
Kategória:Rastliny európskeho významu
Kategória:Zákonom chránené rastliny na Slovensku
Kategória:Jedovaté rastliny
Naturalizácia (právo)

**Naturalizácia** je „nadobudnutie štátneho občianstva cudzincom alebo bezdomovcom.“

Podmienky naturalizácie zvyčajne zahŕňajú: minimálny vek, dokázateľnú dobu pobytu, znalosť spoločnosti (teda napr. test z takýchto vedomostí), dôkaz dobrého správania a iný doklad integrácie – napr. rodinné väzby. Naturalizovaný občan má rovnaké práva ako občan, ktorý ich získal pri svojom narodení.

## Referencie

## Pozri aj
* štátne občianstvo
* prisťahovalectvo

## Iné projekty

Kategória:Medzinárodné právo
Kvalifikácia v pozemnom hokeji žien na Ázijské hry 2018

**Kvalifikácia v pozemnom hokeji žien na Ázijské hry 2018** bola kontinentálna kvalifikácia v pozemnom hokeji žien na turnaj multišportového podujatia Ázijských hier 2018, ktorú organizuje Ázijská federácia pozemného hokeja (AHF). Kvalifikácia sa konala v dňoch od 12.20. januára 2018 v Bangkoku, v Thajsku, za účasti 7 tímov. Turnaj sa skladal iba zo základnej časti. Na Ázijské hry sa kvalifikovali 4 najlepšie družstvá.

## Účastníci
 
 Číslo udáva umiestnenie vo svetovom rebríčku FIH k 12. decembru 2017.

## Priama účasť na Ázijských hrách
Priamu účasť si zabezpečilo 5 najlepších družstiev z predchádzajúceho turnaja Ázijských hier:
* 
* 
* 
* 
* 

## Výsledky

## Konečné poradie

## Referencie

## Pozri aj
* Kvalifikácia v pozemnom hokeji mužov na Ázijské hry 2018

## Externé odkazy
* Oficiálna stránka Ázijskej federácie pozemného hokeja 
* Oficiálna stránka Thajskej asociácie pozemného hokeja  (po thajsky)

## Zdroje
* Ázijská kvalifikácia na stránke Ázijskej federácie pozemného hokeja 
* Ázijská kvalifikácia na štatistickej stránke Medzinárodnej federácie pozemného hokeja 

Kategória:Pozemný hokej v 2018
Kategória:Pozemný hokej na Ázijských hrách
Pozemný hokej
Anne Baxterová

**Anne Baxterová** (; * 7. máj 1923, Michigan City, Indiana, USA† 12. december 1985, New York, New York) bola americká herečka.

## Životopis
Pochádzala za zámožnej a kultúrnej rodiny, jej starým otcom bol architekt Frank Lloyd Wright. Už v trinástich rokoch hrala na Broadwayi a dochádzala na hodiny herectva k Márii Uspenskej.

Vo filme debutovala roku 1940, významnú príležitosť dostala vo filme Orsona Wellesa *Skvelí Ambersonovci* (1942) a vo vojnovej dráme *Severná hviezda* (1943). V roku 1947 dostala Oscara za rolu Sophie, ktorá po strate manžela a dieťaťa prepadne alkoholizmu, vo filme *The Razor's Edge*, ktorý podľa románu Williama Somerseta Maughama nakrútil Edmund Goulding. O štyri roky neskôr bola nominovaná na Oscara za titulnú rolu v psychologickej dráme z divadelného zákulisia *[[Všetko o Eve]]*. Účinkovala v rozhlasovom seriáli *Lux Radio Theatre*, výrazné role stvárnila taktiež v Hitchcockovom krimifilme *Spovedám sa* a v biblickom veľkofilme *Desatoro prikázaní*.

Začiatkom šesťdesiatych rokov prerušila hereckú kariéru a žila so svojím druhým manželom na ranči v Austrálii. Po návrate pôsobila hlavne v divadle a v televízii, za rolu v seriáli *The Name of the Game* bola roku 1969 nominovaná na cenu Emmy, objavila sa tiež v epizóde seriálu *[[Columbo]]* nazvanej *Rekviem pre padajúcu hviezdu*.

Bola stúpenkyňou Republikánskej strany, angažovala sa vo volebnej kampani Dwighta Eisenhowera. Vydala spomienkovú knihu *Intermission: A True Story*. Má svoju hviezdu na Hollywoodskom chodníku slávy.

## Referencie

## Iné projekty

## Externé odkazy
*  
*  
* Životopis na Turner Classic Movies

## Zdroj

Kategória:Filmové herečky USA
Kategória:Televízne herečky USA
Kategória:Držitelia Oscara za najlepší ženský herecký výkon vo vedľajšej úlohe
Kategória:Držiteľky ceny Zlatý glóbus za najlepší ženský herecký výkon vo vedľajšej úlohe
Kategória:Hollywoodsky chodník slávy
Kategória:Frank Lloyd Wright
Kategória:Osobnosti USA škótskeho pôvodu
Kategória:Osobnosti USA anglického pôvodu
Kategória:Osobnosti z Indiany
Katina Paxinosová

**Katina Paxinosová** (iné mená: **Katina Paxinuová**, **Katina Paxinou**, , rod. Κωνσταντοπούλου – Konstantopolu; * 17. december 1900, Pireus, Grécko† 22. február 1973, Atény) bola grécka herečka, ktorá sa preslávila v Hollywoode i na Broadwayi. 

Za rolu cigánky vo filmovej adaptácii Hemingwayovho románu *Komu zvonia do hrobu* (*For Whom the Bell Tolls*) z roku 1943 získala Oscara i cenu Globus za ženský herecký výkon vo vedľajšej úlohe. Točila aj v Európe, hrala napríklad vo filme Luchino Viscontiho *Rocco a jeho bratia* (*Rocco ei Suoi fratelli*) z roku 1960. V rodnom Grécku však nakrútila jediný film, *Afroditin ostrov* (*To Nisi tis Afrodítis* - *Το νησί της Αφροδίτης*) v roku 1965.

V ankete *Veľkí Gréci*, ktorú v roku 2009 usporiadala grécka televízna stanica Skai TV, a ktorá hľadala najväčšie osobnosti gréckej histórie, sa umiestnila na 87. mieste.

## Poznámky


## Referencie


## Iné projekty

## Externé odkazy
* 
* 

## Zdroj

Kategória:Grécke herečky
Kategória:Držitelia Oscara za najlepší ženský herecký výkon vo vedľajšej úlohe
Kategória:Držiteľky ceny Zlatý glóbus za najlepší ženský herecký výkon vo vedľajšej úlohe
Kategória:Osobnosti na gréckych poštových známkach
Karen Black

**Karen Black**, vlastným menom **Karen Blanche Ziegler**, (* 1. júl 1939, Park Ridge, Illinois, USA† 8. august 2013, Santa Monica, Kalifornia) bola americká herečka, skladateľka a scenáristka, ktorá sa preslávila rolou vo filme *[[Bezstarostná jazda]]* (1969).

V roku 1971 získala Zlatý glóbus v kategórii Najlepšia herečka vo vedľajšej úlohe za film *[[Malé životné etudy]]*. Rovnakú cenu získala aj v roku 1975 za film *[[Velký Gatsby (film, 1974)|Veľký Gatsby]]*. Nominovaná bola tiež o rok neskôr na Zlatý glóbus pre najlepšiu herečku za *[[Deň kobyliek]]*.

V roku 2010 jej bola diagnostikovaná rakovina ktorej o tri roky neskôr podľahla.

## Referencie


## Iné projekty

## Externé odkazy
* 
* 
* 
* Karen Black na FDb.cz

## Zdroj

Kategória:Filmové herečky USA
Kategória:Televízne herečky USA
Kategória:Herečky divadelných muzikálov USA
Kategória:Scenáristi USA
Kategória:Speváci-skladatelia USA
Kategória:Držiteľky ceny Zlatý glóbus za najlepší ženský herecký výkon vo vedľajšej úlohe
Kategória:Osobnosti USA nemeckého pôvodu
Kategória:Osobnosti USA nórskeho pôvodu
Kategória:Osobnosti USA českého pôvodu
Kategória:Osobnosti zo Chicaga
Kategória:Úmrtia na rakovinu
Shooting Stars

„**Shooting Stars**“ je skladba austrálskej skupiny Bag Raiders. Skladba bola pôvodne na EP *Turbo Love* z roku 2008. O rok neskôr bola skladba vydaná ako singel z ich rovnomenného albumu *[[Bag Raiders (album)|Bag Raiders]]*, pričom dosiahla 18. miesto v japonskom rebríčku Triple J Hottest 100. Avšak, vo februári 2017 sa sa stala celosvetovým fenoménom, vďaka tomu, že bola súčasťou internetového meme. Skladba dosiahla 11. miesto v americkom rebríčku Dance/Electronic Songs.

## Kompozícia
skladba je zložená v tónine Gis-mol. Refrén skladby je hraný len na konci skladby. Basgitarista však mení rytmus medzi veršami a refrénom.

## Zoznam skladieb
**12" maxi**
#„Shooting Stars“ – 3:55
#„Shooting Stars“ (Siriusmo Remix) – 5:30
#„Shooting Stars“ (Kris Menace Remix) – 7:29
#„Shooting Stars“ (In Flagranti Remix) – 6:38

## Pozície v rebríčkoch

## Referencie

## Zroj

Kategória:Single z 2009
Kategória:Nu-disco
Kategória:Synthpopové piesne
Kategória:Internetové mémy
Kategória:Austrálske piesne
Bag Raiders

**Bag Raiders** je austrálska elektronická skupina, ktorá vznikla v roku 2006. Založili ju Jack Glass a Chris Stracey. V roku 2009 sa skupina umiestnila na 11. mieste v hlasovaní TOP 50 DJ’s komunity elektronickej hudby Inthemix. V októbri 2010 vydali rovnomenný album *[[Bag Raiders (album)|Bag Raiders]]*, ktorý v austrálskom rebríčku ARIA Albums Chart dosiahol 7. miesto. Singel „Shooting Stars“ z tohto albumu, zaznamenal úspech aj po siedmych rokoch od svojho vydania, vďaka použitiu v populárnom internetovom méme.

## Diskografia
### Albumy
**[[Bag Raiders (album)|Bag Raiders]]* (2010) #7 AUS

### EP
* *The Bag Raiders EP* (24. jún 2007, Bang Gang 12 Inches)
* *Fun Punch EP* (15. august 2007, Bang Gang 12 Inches & Modular Recordings)
* "Turbo Love!" (16. október 2008, Bang Gang 12 Inches)
* *Turbo Love Remixes* (3. jún 2009, Bang Gang 12 Inches)
* *Big Fun* EP (10. november 2009, Fool's Gold Records)
* "Nairobi" (25. jún 2014, Club Mod/Modular Recordings)
* "Waterfalls" (17. júl 2015, Modular Recordings)
* "Friend Inside" (11. december 2015, Modular Recordings)
* "Checkmate" (4. marec 2016, Universal Music Group)

### Single
* „Shooting Stars“ (November 2009, Modular Recordings) #38 AUS
* „Way Back Home“ (24. september 2010, Modular Recordings) #77 AUS
* „Sunlight“ (11. február 2011, Modular Recordings) #84 AUS 
* „Not Over“ (14. október 2011, Modular Recordings)

## Referencie

## Zdroj

Kategória:Austrálske elektronické hudobné skupiny
Kategória:Austrálske dance hudobné skupiny
Kategória:Remixéri
Kategória:Dvojice v hudbe
Kategória:Hudobné skupiny z 2006
Majstrovstvá Európy UEFA vo futsale 2018

**Majstrovstvá Európy UEFA vo futsale 2018** bol v poradí 11. turnaj majstrovstiev Európy UEFA vo futsale, ktoré organizuje Európska futbalová únia (UEFA). Konal sa v dňoch od 30. januára10. februára 2018 v Ľubľane, v Slovinsku, za účasti 12 tímov. Nováčikom turnaja bolo družstvo Francúzska. Všetky zápasy sa odohrali v aréne Arena Stožice. Titul získalo , ktoré vo finálovom stretnutí zvíťazilo nad obhajcom prvenstva z . Portugalsko sa tak stalo iba štvrtým družstvom, ktoré získalo európsky futsalový titul.

Slovinsko získalo právo organizovať podujatie pred kandidatúrami Severného Macedónska a Rumunska vo voľbách UEFA na zasadnutí vo švajčiarskom Nyone 26. januára 2015. Po tomto turnaji sa upraví formát ME, keď sa bude organizovať v 4-ročných intervaloch; najbližšie to bude v roku 2022 a po novom už so 16 účastníkmi.

## Kvalifikácia

## Aréna

## Nasadenie do výkonnostných košov
Nasadenie bolo uskutočnené podľa rebríčku UEFA 2017/18 pre Majstrovstvá Európy za roky 2014 až 2016. Žrebovanie do skupín, ktoré sa uskutočnilo 29. septembra 2017, prebiehalo podľa nasledovných výkonnostných košov:

Poznámka: Číslo v zátvorke udáva umiestnenie v oficiálnom rebríčku UEFA 2017/18.

## Výsledky
### Základné skupiny
#### Skupina A

#### Skupina B

#### Skupina C

#### Skupina D

### Play-off
#### Štvrťfinále

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka ME 2018 /
* Oficiálna stránka Európskej futbalovej únie 
* Oficiálna stránka Nogometna zveza Slovenije 
* 

## Zdroje
* ME 2018 na stránke Európskej futbalovej únie 
* ME 2018 na portáli futsalplanet.com  
* ME 2018 na stránke the-sports.org  

Kategória:Futsal v 2018
Kategória:Majstrovstvá Európy UEFA vo futsale
Futsal
Kategória:2018 v Slovinsku
Kategória:Šport v Ľubľane
Jess Glynnová

**Jess Glynnová** (; * 20. október 1989, Hampstead, Londýn, Spojené kráľovstvo) je anglická speváčka-skladateľka, ktorá spolupracuje s vydavateľstvom Atlantic Records. Svoje prvé úspechy získala na vokálnej spolupráci k singlu „Rather Be“ od Clean Bandit a „My Love“ od Route 94. Oba single obsadili 1. miesto v britskom rebríčku UK Singles Chart v roku 2014. Jej debutový sólový singel „Right Here“ sa taktiež dostal do prvej desiatky v tomto rebríčku.

## Vplyvy
Medzi interpretov, ktorý Glynnovú ovplyvnili patria Frank Ocean či Amy Winehouse. Jej vokálny štýl ovplyvnili Sam Cooke, Destiny’s Child, Aretha Franklin, Whitney Houston a Etta James, pričom textovo ju ovplyvnila tvorba rapperov Eminem, Jay-Z či Kendrick Lamar. Tiež ako svoju hudobnú inšpiráciu uviedla interpretov India Arie, Beyoncé, Mary J. Blige, Mariah Carey či Mavis Staples.

## Diskografia

### Albumy
* *[[I Cry When I Laugh]]* (2015)
* TBA (2018)

### Single
* „Right Here“ (2014)
* „Real Love“ ft. Clean Bandit (2014)
* „Hold My Hand“ (2015) 
* „Don’t Be So Hard on Yourself“ ä2015)
* „Take Me Home“ (2015)
* „Ain’t Got Far to Go“ (2016)
* „If I Can’t Have You“ (2016)

### Ako spolupracujúci interpret
* „Rather Be“ (2014)
* „My Love“ (Route 94 ft. Jess Glynne) (2014) 
* „Not Letting Go“ (Tinie Tempah ft. Jess Glynne) (2015) 
* „Kill the Lights“ (Alex Newell, DJ Cassidy & Jess Glynne ft. Nile Rodgers) (2016)
* „I Can Feel It“ (DJ Serge Wood ft. Jess Glynne) (2016)
* „These Days“ (Rudimental ft. Jess Glynne, Macklemore & Dan Caplen) (2018)

## Poznámky


## Referencie

## Zdroj

Kategória:Anglické popové speváčky
Kategória:Anglickí speváci-skladatelia
Kategória:Anglickí souloví speváci
Kategória:Anglickí dance hudobníci
Kategória:Držitelia ceny Grammy
Kategória:Anglické osobnosti židovského pôvodu
Kategória:Osobnosti z Londýna
Světlana Witowská

**Světlana Witowská**, rodená **Ševčíková** (* 6. január 1973 Litoměřice), je česká novinárka a moderátorka, od júna 2018 moderuje *Události*, hlavnú spravodajskú reláciu Českej televízie, a analyticko-spravodajskú reláciu *Události, komentáře*.

## Život
Po absolvovaní Právnickej fakulty Karlovej univerzity pracovala ako redaktorka agentúry ČTK a v denníku *[[Mladá fronta DNES]]*. Impulzom k novinárskej profesii sa preňu stalo odvolanie jej kamarátky z funkcie sudkyne a snaha pomôcť medializovaním jej prípadu.

V roku 1996 nastúpila do Českej televízie, kde počas roku 2005 krátko moderovala hlavnú spravodajskú reláciu ČT *[[Události]]*. Od roku 2005 do 2010 pracovala v TV Prima a moderovala jej hlavnú spravodajskú reláciu. Do Českej televízie sa vrátila v roku 2010, od roku 2014 do roku 2018 uvádzala program *Interview ČT24*. Tu si získala v roku 2017 pozornosť a uznanie za rozhovor s Andrejom Babišom. 

V Českej televízii bola, potom čo ponuku odmietol Václav Moravec, vybraná za moderátorku debaty prezidentských kandidátov Jiřího Drahoša a Miloša Zemana, ktorá sa uskutočnila 25. januára 2018, v predvečer druhého kola českých prezidentských volieb.

Deväťdesiat minútovú debatu sledovalo rekordných 2,6 milióna ľudí. Witowskej moderátorský výkon bol pre jej pripravenosť, korektnosť a vecné vedenie diskusie vyzdvihnutý verejnosťou aj politikmi a politickými komentátormi. Experti jej podľa webu *[[Lidové noviny|Lidovky.cz]]* označili za víťazku večera. Za výkon ju chválil aj Denník N.

Od júna 2018 moderuje *Události*, hlavnú spravodajskú reláciu Českej televízie, a analyticko-spravodajskú reláciu *Události, komentáře*.

V roku 2018 jej bola odovzdaná novinárska Cena Karla Havlíčka Borovského, ktorú usporadúva nadácia Český literárny fond. Porotou bola ocenená za vedenie rozhovorov s nadhľadom, dôstojnosťou a eleganciou.

## Osobný život
Z prvého manželstva s novinárom Robertom Zárubom má syna Viktora, v tej dobe používala priezvisko Zárubová. V októbri 2010 sa vydala za bankára Petra Witowského, s ktorým má syna Filipa. V minulosti sa venovala dobrovoľnej asistenčnej opatere v Jedličkovom ústave.

## Referencie

## Zdroj

Kategória:Českí novinári
Kategória:Českí televízni moderátori
Kategória:Absolventi Právnickej fakulty Karlovej univerzity
Kategória:Osobnosti Českej televízie
Kategória:Osobnosti z Litoměřic
Grňa (priezvisko)

**Grňa** je slovenské priezvisko, rozšírené predovšetkým v okresoch Detva, Skalica a Žilina. Približne polovičná početnosť v porovnaní so Slovenskom sa vyskytuje aj v Česku. 

Významy slova pozri v článku grňa. Kottov slovník koncom 19. stor. toto meno uvádzal ako "osobné meno pri Uherskom Hradišti" .

## Referencie

Kategória:Slovenské priezviská
Kategória:Priezviská na Slovensku
Kategória:Priezviská v Česku
Ladislav Vrtel

PhDr. **Ladislav Vrtel** (* 3. apríl 1953, Bratislava) je herold Slovenska, pôsobí v Štátnom archíve v Bratislave Ministerstva vnútra Slovenskej republiky. Je hlavný štátny radca pre heraldiku, ktorý má na starosti registrovanie erbov, koordináciu činnosti poradných zborov Heraldického registra ako najvyššieho orgánu pre evidenciu heraldických znamení – erbov a vlajok na Slovensku. Ladislav Vrtel je od roku 2002 akademikom Medzinárodnej heraldickej akadémie (), ktorá bola založená v Paríži v roku 1949 heraldikmi na prezentáciu a rozvoj tejto pomocnej historickej vedy. Je členom výboru Slovenskej genealogicko-heraldickej spoločnosti.

## Herold Slovenska
Ako slovenský herold má, podobne ako v iných krajinách tiež formálne náležitosti úradu – žezlo, reťaz, čiapku a najmä tabard – plášť. Prvýkrát bol slovenský národný tabard (plášť) odprezentovaný na verejnosti v roku 2006, na kongrese Medzinárodnej heraldickej komisie v škótskom meste St Andrews. Tabard (plášť) sa nosí len pri zvláštnych slávnostných príležitostiach, napríklad, keď sa odovzdáva nový erb.

## Heraldická tvorba
náhľad|upright|Slovenský štátny znak navrhnutý Čisárikom a Vrtelom
Ako významný slovenský heraldik Vrtel vytvoril stovky inštitucionálnych a osobných erbov. S umelcom a heraldikom Ladislavom Čisárikom v roku 1990 spoluvytvárali nový erb Slovenska, aktuálnu vlajku Slovenska a prezidentskú štandardu slovenského prezidenta Slovenska.

## Ocenenia
* 2023: Pribinov kríž I. triedy za mimoriadne zásluhy o kultúrny rozvoj SR, najmä v oblasti heraldiky

## Referencie

Kategória:Osobnosti z Bratislavy
Kategória:Slovenskí historici
Kategória:Slovenskí autori náučnej literatúry
Kategória:Heraldici
Kategória:Laureáti Pribinovho kríža I. triedy
Majstrovstvá sveta v bandyhokeji žien 2018

**Majstrovstvá sveta v bandyhokeji žien 2018** bol v poradí 9. turnaj majstrovstiev sveta v bandyhokeji žien, ktoré organizuje Medzinárodná federácia bandyhokeja (FIB). Konal sa v dňoch od 9.13. januára 2018 v Čcheng-te, v provincii Che-pej, v Číne, za účasti rekordných 8 tímov rozdelených do 2 výkonnostných skupín. Nováčikmi podujatia boli družstvá Estónska a Švajčiarska. Čína bola prvá ázijská krajina, ktorá hostila svetový šampionát žien. Zápasy sa odohrali na jazere v Čcheng-te pi-šu šan-čuang (najrozsiahlejšie cisárske záhrady na svete), ktoré je zapísané aj v zozname svetového dedičstva UNESCO. Svoj ôsmy titul získalo  po finálovej výhre nad .

Zápasy v skupine mali hrací čas 2 x 30 min, zápasy v play-off 2 x 45 min.

## Účastníci

## Výsledky
### Základné skupiny
#### Skupina A

#### Skupina B

### Play-off
#### Stretnutie o 7. miesto

#### Štvrťfinále

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Medzinárodnej federácie bandyhokeja  
* Oficiálna stránka Čínskej bandyhokejovej asociácie  

## Zdroje
* Oficiálna  stránka MS 2018  //
* MS 2018 na stránke Ruskej bandyhokejovej federácie 
* MS 2018 na stránke the-sports.org 

Kategória:Šport v 2018
Kategória:Majstrovstvá sveta v bandyhokeji žien
Bandyhokej
Kategória:2018 v Číne
Slavomír Staviarsky

Brigádny generál Ing. **Slavomír Staviarsky**  je slovenský generál, v súčasnosti náčelník Štábu strategického plánovania OS SR.

## Povýšenie na generála
Vláda Slovenskej republiky v decembri 2017 prijala návrh mistra obrany Petra Gajdoša (SNS) na povýšenie plk. gšt. Staviarskeho do generálskej hodnosti. Prezident Andrej Kiska ho povýšil 9. januára 2018. K povýšeniu došlo v spojitosti s plánovanými hodnosťami na konkrétne posty, v prípade Staviarskeho náčelníka Štábu strategického plánovania OS SR.

## Referencie

Kategória:Príslušníci Ozbrojených síl Slovenskej republiky
Kategória:Slovenskí generáli
Alojz Baránik

JUDr. **Alojz Baránik** (* 13. jún 1954) je slovenský právnik a od roku 2016 poslanec Národnej rady Slovenskej republiky za stranu SaS.

## Život a vzdelanie
Alojz Baránik začal svoje štúdium na Právnickej fakulte Karlovej univerzity v rokoch 1972 až 1973, v rokoch 1973 až 1977 pokračoval na Právnickej fakulte Univerzity Komenského v Bratislave. Od septembra 1978 tri roky pracoval ako podnikový právnik v Rašelinových závodoch v Bratislave. Medzi februárom 1982 a júnom 1992 pracoval v kanadskom Toronte ako šofér, úradník a realitný agent. Od júna 1992 pôsobil v Prahe ako vedúci právnik pre strednú a východnú Európu v skrachovanej spoločnosti Digital Equipment Corporation, v tom čase druhej najväčšej počítačovej firme na svete. Od októbra 1998 bol advokátom, živnostníkom.

## Parlamentné pôsobenie
Vo voľbách v roku 2016 kandidoval na 11. mieste kandidátky SaS. Vo voľbách získal 2 508 preferenčných hlasov čím získal 14. miesto a bol zvolený do NR SR. V parlamente je členom Ústavnoprávneho výboru NR SR.

Baránik bol kritizovaný za výroky o sudkyni Ayši Pružinec Erenovej, ktorá bola navrhovaná za členku disciplinárneho senátu podpredsedom strany SMER-SD Martinom Glváčom. K svojim výrokom uviedol, že ak by sa ukázali ako chybné, nemá problém sa za ne ospravedlniť. Sudkyňa Ayše Pružinec Erenová ho za výroky žaluje o 200 000 eur a jej žaloba bola v celom rozsahu úspešná na súde Bratislava 1, ktorý je podriadený Krajskému súdu v Bratislave, na ktorom Pružinec Erenová pracuje. Baránik sa odvolal a žiada vylúčiť celý Krajský súd v Bratislave pre jeho zaujatosť. O rozhodnutí, ktorým takej námietke senát Najvyššieho súdu vedený jeho predsedom J. Šikutom nevyhovel, rozhoduje Ústavný súd.

Vo voľbách v roku 2020 kandidoval na 4. mieste kandidátky SaS. Vo voľbách získal 12 615 preferenčných hlasov a bol zvolený do NR SR kde pôsobí ako podpredseda Ústavnoprávneho výboru a člen Mandátového a imunitného výboru NR SR.

10. septembra 2021 oznámil, že chce iniciovať odvolanie generálneho prokurátora Maroša Žilinku.

## Referencie

## Externé odkazy
* Parlamentný profil
* Blog na portáli SaS
* Blog na portáli SME.sk
* Alojz Baránik na webe TASR
*  Ústavnoprávny výbor NR SR

Kategória:Absolventi Právnickej fakulty Univerzity Komenského v Bratislave
Kategória:Politici SaS
Kategória:Slovenskí právnici
Kategória:Poslanci NR SR (2016 – 2020)
Kategória:Poslanci NR SR (2020 – 2023)
Valíček (priezvisko)

**Valíček** je slovenské priezvisko, ktoré má korene v Poľsku (Valiczek). Na územie Slovenska sa dostalo s vlnou prisťahovalcov koncom 19. storočia a najčastejšie sa vyskytuje v obci Višňové v okrese Žilina.

Kategória:Slovenské priezviská
Kategória:Priezviská na Slovensku
Kategória:Priezviská v Česku
La cumparsita

náhľad|Partitúra ''La cumparsita''

***La cumparsita*** (zo španielskeho „*comparsa*“ – karneval) je argentínske tango, ktoré napísal v roku 1917 uruguajský hudobník Gerardo Matos Rodríguez. Text napísali Pascual Contursi a Enrique Pedro Maroni. Patrí medzi najslávnejšie tangá všetkých čias. Skladba *La cumparsita* bola prvýkrát hraná na verejnosti v starej Café La Giralda v Montevideu. Na tomto mieste v súčasnosti stojí Múzeum tanga.

Medzi slávne verzie tohto tanga patrí prevedenie od Carlosa Gardela a orchestrov, ktoré viedli Juan d'Arienzo, Osvaldo Pugliese a Astor Piazzolla. *La cumparsita* je veľmi populárna na milongách. Je tradíciou, že sa hrá ako posledný tanec večera.

## Výskyt

### Vo filmoch
Tanečná scéna z filmu *Tango* (1998, réžia Carlos Saura).

Gene Kelly tancuje *La cumparsita* vo filme *Anchors Aweigh* (1945, réžia George Sidney).

Pieseň bola zahrnutá v sálovej scéne z filmu *Sunset Boulevard* (1950, réžia Billy Wilder), v ktorej Gloria Swansonová a William Holden tancovali tango.

V tanečnom filme *Tanec je môj život* (2006, réžia Liz Friedlander), Jenna Dewan, Dante Basco a Elijah Kelley tancovali na remixovanú verziu. 

Vo filme *[[Niekto to rád horúce]]* hrala túto pieseň kubánska kapela počas scény, v ktorej Jack Lemmon prezlečený za Dafné tancuje s partnerom, ktorý si myslí, že Lemmon je žena.

### Rôzne
Na Olympijských hrách v Sydney 2000, argentínsky tím pochodoval na uruguajskú hudbu *La cumparsita*. To vyvolalo protesty a úradné námietky uruguajskej vlády.

Mnoho umeleckých gymnastiek použilo varianty skladby, okrem iných: Vanessa Atler (199899), Jamie Dantzscher (2000), Oana Petrovschi (200102), Elvire Teza (1998), Elise Ray (199798), Natália Ziganchina (2000), Mária Kharenkova (2013) a Mykayla Skinner (201112).

Joannie Rochette korčuľovala na skladbu v jej krátkom programe počas sezóny 20092010.

## Referencie

## Iné projekty

## Externé odkazy
*Text piesne so slovenským prekladom

Kategória:Piesne v španielčine
Kategória:Piesne z 1917